# BHAAN TUM AAGIꞋÑ NA JAX JAꞋK TUM NUUKDAꞋ BƗƗX

Gu Instituto Electoral y de Participación Ciudadana del Estado de Durango, na bhai’ kɨɨk Litio s/n., bhai’ Colonia Cd. Industrial, bhai’ Korian., na bia’ gu Código Postal 34208, dhi’ jir dhi’ na jaroi’ jix bhai’ tu bua gu matda’ gui’ na bhaan jix maatɨ’ nar jaroi’dha’ gu jaxchu’m ma’nkam na jich makia’, nam dhi’ jum nuukda’ bhaan pui’ na jax chu daaxix mi’ na pai’ gu Ley de Protección de Datos Personales na mi’p tu’i’ jabui gui’ gu Sujetos Obligados bhai’ kam Korian, gio gu jai’ na jax chu daaxix na bhaan jix bhai’ na pui’ tum duñia’ nam ba’ mi bapsa’ na pai’ tum jumpa’n gu ja’tkam na jix aa’ na jir kandidaatu ka’ na dɨlh tɨtbia’.

Na pui’ tum duñia’ na jax kai’ñkam, gu matda’ na bhaan jix maatɨ’ nar jaroi’dha’ gu jaxchu’m ma’nkam na kɨ’n tu’ jax jum duñia’ jir dhi’ñi am:

Gui’ nam gatuukdɨr mix maax gio bɨɨpɨdɨr gui’ na bhutan tum bhotaar (na jax chɨɨ’, na pai’ kio, nat pai’dhuuk gɨi, nar jɨ’k gu estado’ ga’n, municipio, sección gio na pai’ kio, na jir jɨ’k gui’ na bhaan tu bhotaar, nar tu’, na jɨ’k oidha’ bia’, nat pai’dhuuk jum dai, CURP, OCR, maaxdharga’n, pirmaga’n gio pooto);

Na dɨlh nobii’ñ kɨ’n mi pirmaaru’, nuumeroga’n gui’ bhaan tum a’ga kiicham kam gio móvil, correo electrónico gio, no’ jum aa’ nam jax jix matka’.

Na tum tañia’ gu matda’ na bhaan jix maatɨ’ nar jaroi’dha’ gu jaxchu’m ma’nkam pui’ kai’ñkam na kɨ’n pui’ tu’m duñia’ na jax chu daaxix no’ jix bhaai’ na bhaan ja aaga’ gio nam ja daasim gui’ nam dɨɨlh jix chɨtbim, chamtu’ ba’ jir am nam tu’ jumai bhaan pui’ tu duñia’. Gu matda’ gui’ na bhaan jix maatɨ’ nar jaroi’dha’ chamtu’ jir am nam nai’ tu makia’ no’ mɨt cham ji chɨkkak, dai cham ji no’ pui’ñi na jax mi tu daaxix bhaan dhi’ puchu’m.

Bhaan gui’ na bhaan tum taan na bhammɨ jum aichdha’, aagi’ñdha’ am na gu matda’ mu jotxidha’ am gu Instituto Nacional Electoral gio na pai’ gu gɇ’gɇrkam mia’nkam gio na jɨ’x jir meejik. Chamtu’m ja’p ja’k up tu makia’, dai mi’ pai’ no’ jum aa’ nam kɨ’n jum tɨgia’ gu matda’ no’m aa’ gu jaxchu’m gɇ’kam na puchu’m kam tu juan, na jix bhai’ xi aagaji na jax kai’ñkam.

Dhi’ na bɨɨpɨ’, bhaan pui’ na jax jum kai’ch mi’ na pai’ jix bhai’m bua gio tum maak gu matda’ na bhaan jix maatɨ’ nar jaroi’dha’ gu jaxchu’m ma’nkam jir dhi’ am gu artíkulos 117, 118 gio 120 mi’ kam gu Ley de Transparencia y Acceso a la Información Pública.

Ap jix bhaai’ nap pui’ tu duñia’ bhaan gui’ na tu a’mkam ñiok nap mu Tɨtɨgia’, Makam ja’k tu duñia’, Na cham tu’ ka bhaai’ka’ gio Nap cham ka a’nda’ nam tu’ kɨ’n jax chu buada’, gio pui’ up nam mi tu bia’ka’ gu matda’, buiñor gu Unidad de Transparencia ya’ kam na pai’ tum juan, Blvd. Luis Donaldo Colosio No. 6207, Fracc. Rancho la Torrecilla, C.P. 25298 bhai’ Saltillo, Coahuila de Zaragoza.

**Gui’ na tu a’mkam ñiok na pui’ chɨɨ ARCO**

Tum a’mkam ñiok nap jix matka’ na jaxchu’m gu matda’ gui’ nap bhaan jix maatɨ’ nap jir jaroi’dha’ mi tu bia’ am, nam tu’ kɨ’n jax chu bua gio nam jax ja’k kɨ’n pui’ tu bua ich (Nam tɨtɨgia’). Gio pui’ up, jum a’m jup tutu’i’ nap tu tañia’ nam makam duñia’ gu matda’ nap bhaan jix maatɨ’ nap jir jaroi’dha’ no’ dhu ji cham xibkamtix, cham bhai’ maaxka’ piam cham jir bɨɨxi’ñka’ (Nam makam tu duñia’); nach mai’ bua bhai’dhɨr nach pai’ tu daaxim piam na pai’ jap tutu’i’ gu matda’ nap pai’dhuuk na dhi’ chamtu’ pui’ ja’k kɨ’n tum bua na jax chu daaxix, na jax ja’k jum aa’ gio na jax ja’k tu chiañix na mi’ tu daaxix bhaan gu ley (Nap ja’p duñia’ na cham tu’ ka bhaai’ka’); gio pui’ up nap cham ka a’nda’ nam tu’ kɨ’n jax chu buada’ gu matda’ nap bhaan jix maatɨ’ nap jir jaroi’ gu tu’ nam kɨ’n jax jix dhuñiimka’ (Cham ka a’nda’). Dhi’ nam tu a’mkam ñiok pui’ jix ja maat ja’pna’ gui’ na tu a’mkam ñiok ARCO. Na ba’ bhaan pui’ tum duñia’ na jaxchu’m pɨx dhi’ na tu a’mkam ñiok ARCO, ap jix bhaai’ nap bhammɨ aichdha’ gui’ na kɨ’n tum taan ua’ñxim buiñor gu Unidad Técnica de Transparencia, bhai’dhɨr na pai’ gu Plataforma Nacional de Transparencia na mi’p tu’i’ [http://www.plataformadetransparencia.org.mx,](http://www.plataformadetransparencia.org.mx/) piam correo electrónicota’m: [ut.transparencia@iepcdurango.mx](mailto:ut.transparencia@iepcdurango.mx)

Gui’ na tu’ tum aa’ jir dhi’ñi am:

* Na jax chɨɨ’ gui’ nar tu jaroi’ ga’n gio na pai’ kio piam na pai’ jix bhaaika’ nam mu tu mattuda’;
* Gu u’uan na bhaan jix maatɨ’ka’ nar jaroi’ gui’ nar tu jaroi’ ga’n, gio no’ jum aa’, nar jaroi’dha’ gui’ na bhaan kam mi’p tui’ka’;
* No’ jum aa’, mi’ nam pai’ jix bhai’ chu bua gu matda’ na bhaan jix maatɨ’ nar jaroi’dha’ gu jaxchu’m ma’nkam
* Na mim a’gada’ jix bhai’ gio sɨlhkam gu matda’ na bhaan jix maatɨ’ nar jaroi’dha’ gu jaxchu’m ma’nkam bhaan gui’ na tum ga’nga nam bhaan pui’ tu duñia’ gui’ na tu a’mkam ñiok ARCO, dai cham ji no’ dhi’ mim a’ga’ gui’ na tu a’mkam ñiok nam mu tɨtɨgia’;
* Na mim a’gada’ gui’ na tu a’mkam ñiok ARCO na bhaan pui’ xi chum duñiimka’, piam, na tu’ tu taan gui na jaroi’ ga’n;
* Jumai tu’ up piam u’uan na bhaan jotmɨda’ jum tɨgia’ gu matda’ gui’ na bhaan jix maatɨ’ nar jaroi’dha’ gu jaxchu’m ma’nkam, no’ jum aa’.

No’ tum taan nam makam duñia’, jum aa’ up na mi a’nda’ nam pai’ makam duñia’ gio na mu tu makia’ gu u’uan na kɨ’n jum siispa’ na tu’ tu taan. Gui’ na tu a’mkam ñiok nam ja’p duñia’ nam cham tu’ ka bhaai’ka’ jum aa’ na mi tu a’nda’ na jax kai’ñkam mai’ jix buam.

Gio mi’ na pai’ gui’ na tu’ a’mkam ñiok na cham ka a’nda’ jum aa’ na mi a’nda’ na jax kai’ñkam na bhaan siisap na ba’ cham jix bhai’ ka buada’ gu matda’ na bhaan jix maatɨ’ nar jaroi’ gio na tu’ kat cham bhai’ bua piam no’ koktulhi’ñ, piam, no’ na cham ka aa’ jɨ’k pɨx, jum aa’ na mi a’nda’ na jax kai’ñkam pɨk cham pui’ ka ɨlhi’ñ, no’ dhu ji cham jix io’m jum aagim.

Gu Unidad de Transparencia mu tu mattuda’ na pai’ kio piam nat pai’ tu aa’ gui’ nar jaroi’ ga’n gu matda’ na bhaan jix maatɨ’ nar jaroi’ gui’ ka’m nat bhaan tu taa, na jɨ’k 20 tanolh na tum juanda’ ba jurnia’, na jix bhaai’ nam gamaja’k xi chu aaga’ jɨ’k 10 tanolh na tum juanda’ pup bɨɨpɨdɨr xi chum mattudaji. Gui’ na mu tu mattuda’ mi a’gada’ no’ gui’ na tu taan na mu tɨtɨgia’, makam jum duñia’, cham bhaan pui’ ka tum buada piam cham ka a’nda’ jir am na bhaan pui’ tum duñia’ gio, no’ jum aa’, pui’ tum duñia’ na chakui jurnia’ gu 15 tanolh na tum juanda’ nam pai’dhuuk dɨr mu aa’nda’ na mɨt jax chɨi.

Na pai’dhɨr jix bhaai’ nam mu tu mattuda’ na jax ja’k makam jum duñia’ gui’ na bhaan tum aagi’ñ na jax ja’k tum nuuka’n dhi’ mi’dhɨr na pai’ gu paaginaga’n gu Instituto Electoral y de Participación Ciudadana del Estado de Durango gio ap jix am nap mi tɨgia’ dhi’ na bhaan tum aagi’ñ mi’ na pai’ <https://www.iepcdurango.mx/IEPC_DURANGO/informes/avisos_de_privacidad>