

Gu Consejo General bhaiꞋ kam Instituto Electoral y de Participación Ciudadana del Estado de Durango, xi nɨidhat na jax mi tu daa guiꞋ kaꞋm artículos 1, 35 gu taak ga’n II, 41 Gui’ na bhaan mu siispix IV gui’ na bɨɨpɨ’ mu tu ua’ñix, Gui’ na bhaan siispix V, na pai’ gu A, gui’ na gook mu tu ua’ñix; gio 116 taak ga’n IV na pai’ sakaalh mu daraa gu a), b), c), k) gio p) bhan gu Constitución Política de los Estados Unidos Mexicanos; 357 jakkulhi’ñ 2, 361, 367, 370, 425, 427, 428, 429, 430 gio 431 bhaan gu Ley General de Instituciones y Procedimientos Electorales; 1, 56 gu taak ga’n gu I, 63, 138, 139, 140, 147, 148 gio 149 bhaan Constitución Política del Estado Libre y Soberano de Durango; 20, gio gu U’uan jix Chamaam bhaan gu Ley de Instituciones y Procedimientos Electorales para el Estado de Durango, gu U’uan na pai’ tu daa Nam jax ja’k tɨtbia’ no’ ba xim gɇ’gɇrkamtam dɨ’dɨlhdhɨm ya Korian gio na jax ja’k tu daaxix nam jum daasa’ no’ jix chɨtbik na bhaan jai’ mi ja darsa’ gu gɇ’gɇrkam mija’p municipios Korian kam, na tum Bhotaaru’ Dai Korian 2024-2025 ja’pni mu tu mattu’n na:

**TUM BAI’Ñ**

**GU JAꞋTKAM KORIANKAM NAM AM PUIꞋ ƗLHIꞋÑDHAꞋ NAM JUM DASAAꞋ NAM TƗTBIA’ DƗLH NAM PAI’DHUUK JAI’ MI’ BA BAPKIA’ NA PAI’ GU PRESIDENCIA MUNICIPAL, SINDICATURA GIO BA’ REGIDURÍAS GU MA’N O’M MA’N JIXUM MAAKOB MUNICIPIOS YA’ KAM KORIAN, NA MUIꞋ JI BHƗYAꞋ NA TUM BHOTAARU’ DAI KORIAN 2024-2025, BHAAN NA JAX YA’NI TU DAAXIX:**

**NA JAX JA’K TUM DUÑIA’**

**MA’N. –**  Jano’ tumiñkuta’m 1 bhaan gu junio 2025 bhaan gu oidha’, puiꞋ tum buadaꞋ na tum bhotaaru’ nam ba’ jai’ mi’ ba bapkia’ gu 39 Ayuntamientos Korian kam, na mu tum juana’ 2025-2028.

**GOOK. – Na tu’ jum aa’ nam tu bia’ka’.** Gu jaroi’ na jix a’nda’ na jum daasa’ na dɨlh tɨtbia’, jum aa’ na tu jumpada’ guiꞋ na tuꞋ jum aa’ na mi’ tu daa bhan gu artíkulo 148 mi’ kam na pai’ gu Constitución Política del Estado Libre y Soberano gio 192, jakkulhi’ñ 2 mi’ kam na pai’ tu Daaxix nam jax ja’k tu juanda’ gio Na jax ja’k tum buada’ na tum Bhotaarda’ ya’ Korian, nam ya’ni sakaalh mu daraa:

1. Na jir Korian kam ka’, na jix bhaai’ bhaan pui’ tu buada’ gui’ na tu’ bhaankam ñiok, na mi’ gɨxia’ na pai’ gu municipio gio na baik oidha’ mi’ ba kioka’, piam na bar korian kam ka’ na bhai’ ba kioka’ na jɨ’k jix chamam oidha’ ba jurnia’ na pai’dhuuk ba tum bhotaarda’.
2. Na jɨ’k ma’n o’m ma’n oidha’ bia’ka’ na pai’dhuuk ba tum bhotaarda’.
3. Ba’ no ampɨk jir Secrearia, Secretario piam Subsecretaria, Subsecretario, Diputada piam Diputado na pui tu juantu’nda’, Magistrada, Magistrado, Consejera, Consejero bhai’ka Judicatura, no’ mi’ Chiañix na tu juana’, chio’ñ piam ubii, Consejera piam Consejero buiñor gu jaroi’ na dɨlh tu’ jax buada’.
4. Na cham mi’ jir gɇ’kam ka’ na pai’ tum daan.
5. Na cham kupkat noꞋt tuꞋ jix buam tu duu piam tu dooda juraꞋn biaꞋkat, no’ dhi’ kɨ’n jix bhaai’ nam kuupa’; piam no’ makam pɨx tu bua no’ mɨt dhi’ kɨ’n ba soo’mchulh na tu juana’ gɇ’kam bui piam no’t ja kokda gu u’ub nam xim gɇ’gɇrkamtam dai nam jir u’ub.
6. Na cham uatdixka’ bhaan gui’ no’ kokda’ gu ja’ñga’n, na cham agree’n pɨx ja tɨtdada’, no’ agree’n bhax jooji’ñ, no’ agree’n bɨɨma’n ba boi, no’ agree’n mu pai’ ji dhaagɨk piam kut ba bua dai na jir ubii.
7. Na cham mu pai’ jum da’nsada’ na tɨtbia’ nam gɇ’kamta’ bhaan gu jaxchu’m partiido politiko, no’t chakui jur jɨ’k baik oidha’ na pai’dhuk jum daasa’;
8. Na chakui jum gɇ’kamta’ nam bhotaaru ji mi dhaasa’, na jir dhi’ pɨk ka’, na jaroi’ jix bhankam ka’, na oras pɨx mi’p tui’ka’, no’t chakui jur jɨ’k baik oidha’ na pai’dhuuk jum daasa’.
9. Na cham piam na cham jɨ’xkat pai’ jir gɇ’kam mija’p na jɨ’x jir meejik, na jɨ’x jir korian piam jɨ’x jir municipio bhaan gu jaxchu’m partiido politiko no’t chakui jur gu baik oidha’ na pai’dhuuk jum daasa’.

Gio ba’, jum aa’ up na tu bia’ka’ gui’ na tu’ mi tu daa bhaan gu artíkulo 7 mi’ kam na pai’ tu Daaxix na jax ja’k Tɨtbia’ gu jaroi’ dɨlhdhɨm ya’ Korian (Na pai’ tu daaxix), nax maatɨ’ka’:

1. Na mi’ daaxix ka’ nam pai’ Daaxix gu Ja’tkam nam tu Bhotaar gio ba’ na bia’ka’ gui’ na kɨ’n tu bhotaar;
2. Na cham mu tu juanda’ bhaan jaxchu’m Magistratura Electoral ya’ Korian kam, Secretaría Ejecutiva piam mi’ pai’ Dirección piam Unidad Técnica mi’ kam Instituto Electoral y de Participación Ciudadana del Estado de Durango (na pai’ tum juan), gio pui’ up mi’ Presidencia, Secretaría piam Consejería Electoral mi’ pai’ jaxchu’m municipio kam, jɇ’ ji no’t bus na jɨ’k gook oidha’ ba jurnia’ na pai’dhuk bam daasa’ na tɨtbia’;
3. Na cham pai’ jum da’nsada’ na tɨtbia’ nam gɇ’kamta’ bhaan jaxchu’m partiido politiko na jɨ’k baik oidha’ ba jurnia’ na pai’dhuk jum daasa’;
4. Na cham pai’ jir gɇ’kamka’, na jir dhi’ pɨk ka’, na jir bhaan kam ka’, no’ mɨt jotmɨda’ pɨx mi’ ka xi dhai, na oras pɨx, na jɨ’k baik oidha’ ba jurnia’ na pai’dhuk jum daasa’;
5. Na cham piam na cham jɨ’xkat pai’ jir gɇ’kam mija’p na jɨ’x jir meejik, na jɨ’x jir korian piam jɨ’x jir municipio bhaan gu jaxchu’m partiido politiko no’t chakui jur gu baik oidha’ na pai’dhuuk jum daasa’; gio
6. Cham bhaai’ nam daasa’ na dɨlh tɨtbia’, gu jaroi’ no’ muja’k up xim daasam bhaan gu jaxchu’m partiido politiko, na pai’dhɨr jum aaga’ na jaroi’ tɨtbia’ nar gɇ’kamka’.

**BAIK. - Gu u’uan na jum a’.** Gu ma’nkam na xim daasamka’ na dɨlh tɨtbia’ na ba’ jum gɇ’kamta’ mi’ nam pai’ jai’ mi’ ba ja darsa’ mi’ gu 39 municipios Korian kam, jum aa’ na mu aichdha’ gu u’uan na mi daaka’ na jix chɨtbim buiñor gu Secretaria Ejecutiva bhai’kam Instituto, na jir sɨlhkamka’, gio na dɨlh mi pirmaaru’ gui’ na jaroi’ jix chɨtbimka’, gio pui’ gui’ na jaroi’ jir suplenteka’, bhaan gu **U’uan 1** na mi’ pui’k kai’ch na pai’ tu Daaxix.

Gio pui’ up, na pui’p jum aa’ na mu aichdha’ bɨx nam jaroi’ maap tu juantu’nda’, pui’ xi chu duñiidhat, na jax ja’k jix bhaai’, na kɨ’n pui’ tum duñia’ na jax chu daaxix mi’ Na pai’ tu ua’ñix I mi’ kam Na pai’ Tɨtgix II mi’ na pai’ tu Daaxix na jax ja’k jum daasa’ gu jaroi’ nax chɨtbimka’ nam gɇ’kamta’ mi’ ja’p municipios Korian kam, na tum Bhotaaru’ dai Korian 2024-2025 (Na jax chu daaxix).

Pui’ up, jum aa’ na mu tu aichdha’ dhi’ñi dhi u’uan:

1. Gu U’uan na pai’ Dhaa na mɨt jax ja’k Maap jup jum duu gio ba’ kopiaga’n, Na mi’m a’gada’ nar jaroi’dha’ gu ma’nkam na xim daasam na dɨlh tɨtbia’, na jaroi’ bhaankam gio na jaroi’ jix bhai’ dhuñia’ gu tumiñ dhi’ nax chɨtbim, na dhi’ pui’ñi ja’k up jum duñia’ na jax ba’ ma’n partiido politiko mi’ nam pai’ das gu tu juandam, gio na dhi’ pui’ kai’ñkam ka’ na dai na tɨtbia’ na pai’dhuk tum Bhotaaru’ dai ya’ Korian 2024-2025 na jir gɇ’kamka’ mi’ Presidencia Municipal na jir pai’ kam ka’, bhaan gui’ na dɨlh tɨtbia’; na chakui jurnia’ gu baik masa’n na pai’dhuk mu aichdha’ gu U’uan na pai’ dhaa nax Chɨtbim;
2. Mi na pai’ tu daa na mɨt jax ja’k jup jum duu, pui’ ja’k tui’ka’ na jax gu dai ma’n na jix bhaai’ na tui’ka’, na mi’ jim na pai’ tu daaxix;
3. Ampɨx kopiaga’n gu U’uan na pai’ pui’m kai’ch nar tu Juandam na mi’dhɨr baabu’ na pai’ gu Servicio de Administración Tributaria, na mi’ pui’ kai’chdha’ nat bam dai bhai’ nam pai’ Daa gu tu Juandam gui’ na mɨt Maap bam Jumaap;
4. Ampɨx kopiaga’n na pai’ daa na mɨt ba baabu na pai’ ja makia’ gu tumiñ na jir dhi’ ga’n ka’ gui’ na mɨt Maap bam Jumaap, na mi’ ja makia’ gu tumiñ na gobierno bui dhɨr jim piam ja’p ja’k dɨr, dhi’ ka’m gui’ nam dɨlh ba bia’;
5. Ampɨx kopiaga’n gu na jix bhai’x maaxka’ bɨxxikdɨr gui’ na bhaan tu bhotaar gui’ na jaroi’ bhaan kam gio ba’ gu ma’nkam na jaroi’ jix bhai’ dhuñia’ gu tumiñ;
6. U’uan na bhaan pui’m kai’chdha’ nar am ba bɨɨx gui’ nam makia’ gu tumiñ gio gui’ nam tu’ kɨ’n jax dhuñia’ mi’ nam pai’ bia’ka’ jir am ka’ nam tɨgia’ na pai’dhuk ɨlhi’ñdha’ gu INE (**U’uan 5 bhaan na jax chu Daaxix**); gio
7. Gui’ na bhaan jix maatɨ’ka’ u’uanta’m jupñixkam na pai’ jix bhai’m jum a’nda’ gu mamxi’ñ gio nam jax chu’m bhaan jix maatɨ’ka’ gu ma’nkam nax chɨtbim, ja’pni ja’k tui’ka’:

a. Na jɨ’x jix maaxka’: Jix io’m tɇ’kɨb (300 puntos por pulgada)

b. Na jax ja’k jum ulhña’: PNG

c. Na cham io’m gɇ’ka’ gu pixeles:1000

d. Na jɨ’x jix bɨtka’: Na cham io’m gɇ’ bɨtka’ na gu 5 megabytes.

Pui’ up, gu ma’nkam nax chɨtbimka’, gio bɨɨx nam jɨ’k mi’p tui’ñgɨda’ (na jaroi’ pɨk gio suplentes) jum aa’ nam dhi’ñi u’uan mu tu aichdha’:

1. Ampɨx kopiaga’n gu acta de nacimiento.
2. Na pai’ jix maatɨt na ya’ kio na makia’ gu jaxchu’m gɇ’kam na puchu’m ka’m tu juan, na ba’ dhi’ kɨ’n bax maatɨ’ka’ na mi’ kio municipio na pai’ jix chɨtbim.
3. Ua’ñxim gu u’uan na pai’ pui’ chɨi’ya’ na jix aa’ na gui’ na bhaan jix maatɨ’ na jir jaroi’dha’ bhaan kɨ’n tu’ jax jum duñia’ dai na tu’ bhaan ya’ a’ga’ na pai’ dhi’ na tum bai’ñ.
4. U’uan na bhaan jix maatɨt nat bam Dai bhai’ nam pai’ jum Da’nsa gui’ nam aagix nam tɨtbia, gui’ nam jix Chɨtbik, Gui’ nam jix Dɨlh jix Chɨtbik bhai’ kam Instituto Nacional Electoral (SNR). Dhi’m bhai’dhɨr tɨbañdha’ na pai’ dhi’ñi <https://registrocandidaturas.ine.mx/snr/app/modulos/ligapublica?execution=e1s1>
5. Ampɨx kopiaga’n na jix bhai’x maaxka’ bɨxxikdɨr gui’ na bhaan tu bhotaar.
6. **U’uan 11** nat mi’ jum aa’ na pai’ tu Daaxix, jix bhai’ mi’ xi chu ua’naji gio na mi pirmaaru’ bɨx gui’ nam jɨ’k maap mi’p tui’dhi’, nam pai’ pui’ tɨi’ya’, gux gɨ’m nam pui’ ja’k tui’ka’ na jax chu daaxix gio mi’ na pai’ tu Daaxix na jax ja’k tum duñia’.
7. **U’uan 9** nat mi’ jum aa’ na pai’ tu Daaxix, jix bhai’ mi’ xi chu ua’naji gio na mi pirmaaru’ bɨx gui’ nam jɨ’k maap mi’p tui’dhi’, nam pai’ pui’ tɨi’ya’, gux gɨ’m nam pui’ ja’k tui’ka’ na jax chu daaxix gio mi’ na pai’ tu Daaxix na jax ja’k tum duñia’ no’m kokda gu ubii nam xim gɇ’kamtam dai na jir ubii.

**MAAKOB. – Na aiꞋdhuk gio na pai’ tum makia’ gui’ na pui’ jum kai’chdha’ na xim dasam.** Na jɨ’k tanolh tu daaxix na mu tu aichdha’ dhi’ jano’ dɨr **04 bhaan octubre mumu juugɨt** **08 bhaan gu diciembre 2024 bhaan gu oidha’**, mi’dhɨr correo electrónico ta’m [independientes@iepcdurango.mx](mailto:independientes@iepcdurango.mx). Gu u’uan mu tum jotsa’ **PDF ka’m gio ba’ nar kolorka’.**

**JIX CHAMAM. - Na pai’dhuk ba tum a’nda na jaroi’ jix bhai’ na jum daasa’.** Na cham busniaꞋ gu tanolh **29 bhaan gu diciembre 2024 bhaan gu oidha’**, gu Consejo General bhai’ kam Instituto, pui’ tu duñia’ nam ba’ machia’ na pai’dhɨr jim gu u’uan na pai’ tu daa na xim daasam gu jaroi’.

Gu ja’tkam gui’ nam xim daasam jir dhi’ ka’m am na jaroi’ tɨɨgidha’ no’ tu’ mi ba ai ja correo’ am gio ba’ na mu tu a’nda’ na mi’ ba ai na chakui jurnia’ gu 24 horas, no’t cham mu tu aa, pui’ bam tɨi’ya’ na mɨt mui’ ba jotxi.

**JIXUM MA’N. - Nam ja palhbuidha’ gu ja’tkam.** Jano’ dɨr **30 bhaan gu diciembre 2024 bhaan gu oidha’ mummu juugɨt 28 bhaan gu enero 2025 bhaan gu oidha’**, gu ja’tkam gui’ nam xim daasam jix bhaai’ na ja gaaga’ gu ja’tkam nam palhbuidha’, bhai’dhɨr ja’p na pai’x kaidha’ gu radio gio na pai’ tum mamxi’ñ.

**Na jɨ’k jum a’nda’.** Gu ja’tkam nam jix chɨtbikka’ na mi’ jum gɇ’gɇrkamta’ na pai’ gu 39 municipios bhaan gui’ nax bhaai’ nam dɨlh tɨtbia’ jum aa’ nam ja jumpada’ sia jɨ’k, gu ja piirmas gu ja’tkam nar ja’kbi’ka’ gu 1% gu ja’tkam nam jɨ’k mi’ dhaa gu ja’tkam bhotaardam na jano’ juugɨt pɨx jix bhaai’ ma’n o’m mambɨx ma’n bhaan gu agosto na ma’n oidha’ ba jurnia’ na pai’dhuk ba tum bhotaaru’, nar mi’ kam ka’ Municipio gio nam mi baapaxka’ gu ja’tkam sia ɨrban gui’ nam pai’ ja’p tu bhotaar na ja’kbui’ aiya’ sia jɨ’k gu 0.5% gu ja’tkam nam jɨ’k mi’ daa nam tu bhotaar mi’ gu jɨ’ma’n kam, dhi’ na jɨ’k aiya’ jix bhaai’ nam tu tɨgia’ bhai’ internetta’m na pai’ pɨk jir paaginagaram gu Instituto, bhai’ na pai’ pui’ jum kai’ch gui’ nam Dɨlh jix Chɨtbik nam ya’ni jum a’ga’:

| **MUNICIPIO** | **SECCIONES** | **No. DE SECCIONES** | **1% LISTA NOMINAL** |
| --- | --- | --- | --- |
| CANATLAN | 1, 2, 3, 4, 5, 6, 7, 8, 9, 10,12, 13, 14, 15, 16, 17, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 37, 38, 39, 40 | 37 | 254 |
| CANELAS | 42, 43, 44, 46, 47, 48, 50, 51, 52, 53, 54, 55, 56 | 13 | 31 |
| CONETO DE COMONFORT | 57, 58, 59, 60, 61, 62, 63, 64, 65 | 9 | 34 |
| CUENCAME | 66, 67, 68, 69, 70, 72, 73, 74, 75, 76, 77, 78, 79, 80, 81, 82, 83, 84, 85, 86, 87, 89, 90, 91, 94, 95, 96, 97, 99, 100, 101, 102, 103, 104, 105, 106, 107 | 37 | 267 |
| DURANGO | 219, 253, 278, 295, 296, 297, 298, 299, 300, 301, 306, 307, 308, 309  310, 311, 312, 313, 314, 315, 316, 317, 318, 326, 327, 328, 329, 330  331, 332, 333, 334, 335, 336, 337, 342, 343, 344, 345, 346, 347, 348  349, 350, 351, 352, 353, 354, 355, 356, 358, 359, 360, 362, 363, 364  365, 366, 368, 369, 373, 374, 375, 377, 378, 379, 380, 381, 382, 383  384, 386, 387, 388, 389, 390, 391, 392, 393, 394,395 396, 397, 398  399, 400, 401, 402, 403, 404, 405, 407, 408, 409, 410, 411, 412, 413  414, 415, 416, 417, 418, 419, 1452, 1453, 1454, 1475, 1476, 1477, 1478, 1479, 1480, 1481,1482, 1483, 1484, 1485 | 353 | 5151 |
| 109, 111, 112, 113, 114, 115, 116, 117, 119, 120, 121, 122, 123, 124, 125, 126, 127, 128, 129, 130, 131, 132, 133, 134, 135, 136,137, 138, 139, 140, 141, 142, 143, 144, 145, 146, 147, 149, 150, 151, 152, 153  154, 155, 156, 157, 158, 159, 160, 161, 162, 163, 164, 165, 166, 167  168, 169, 170, 171, 172, 173, 174, 175, 176, 177, 178, 179, 180, 181  182, 183, 184, 185, 186, 187, 188, 189, 190, 191, 192, 193, 194, 195  196, 197, 198, 199, 200, 201, 202, 203, 204, 205, 206, 207, 208, 209  210, 211, 212, 213, 214, 215, 216, 217, 218, 220, 221, 222, 223, 224  225, 226, 227, 228, 229, 230, 231, 232, 233, 234, 235, 236, 237, 238  239, 240, 241, 242, 243, 244, 245, 246, 247, 248, 249, 250, 251, 252  254, 255, 256, 257, 258, 259, 260, 261, 262, 263, 264, 265, 266, 267  268, 269, 270, 271, 272, 273, 274, 275, 276, 277, 279, 280, 281, 282  283, 284, 285, 286, 287, 288, 289, 290, 291, 292, 293, 294, 303, 304  305, 319, 320, 321, 322, 323, 324, 325, 338, 339, 340, 341, 357, 361  371, 372, 376, 1394, 1395, 1396, 1397, 1398,1399, 1400, 1401, 1402  1403, 1404, 1405, 1406, 1407, 1408, 1409, 1410, 1411, 1412, 1413  1414, 1415, 1448, 1449, 1450, 1451, 1465, 1466, 1467, 1468, 1469  1470, 1471, 1472, 1473, 1474 |
| SIMON BOLIVAR | 420, 422, 423, 424, 425, 426, 427, 428, 429, 430, 431, 432, 433, 434  435 | 15 | 76 |
| GOMEZ PALACIO | 436, 437, 438, 439, 440, 441, 442, 443, 444, 445, 446, 448, 449, 450  451, 452, 453, 454, 455, 456, 457, 458, 459, 460, 461, 462, 463, 464  465, 466, 467, 468, 469, 470, 471, 472, 473, 474, 475, 476, 477, 478  479, 480, 481, 482, 483, 484, 485, 486, 487, 489, 490, 491, 492, 493  494, 495, 496, 497, 498, 499, 500, 501, 502, 503, 504, 505, 506, 507  508, 509, 510, 511, 512, 513, 514, 515, 516, 517, 518, 519, 520, 521  522, 523, 524, 525, 526, 527, 528, 529, 530, 531, 532, 533, 534, 535  536, 537, 538, 539, 540, 541, 542, 543, 544, 545, 546, 547, 548, 549  550, 551, 552, 553, 554, 555, 556, 557, 558, 559, 560, 561, 562, 563  564, 565, 566, 567, 568, 569, 570, 571, 572, 573, 574, 575, 576, 577  578, 579, 580, 581, 582, 583, 584, 585, 586, 587, 588, 589, 590, 591  592, 593, 594, 595, 596, 597, 598, 600, 601, 602, 603, 604, 605, 606  607, 608, 609, 610, 611, 1416, 1417, 1418, 1419, 1420, 1421, 1422  1423, 1424, 1425, 1426, 1427, 1428, 1429, 1430, 1431, 1432, 1433  1434, 1435, 1436, 1437, 1438, 1439, 1440, 1441, 1442, 1443, 1444  1445, 1446, 1447, 1455, 1456, 1457, 1458, 1459, 1460 | 211 | 2740 |
| GUADALUPE VICTORIA | 612, 613, 614, 615, 616, 617, 618, 619, 620, 621, 622, 623, 624, 625, 626, 627, 628, 629, 630, 631, 632, 633, 634, 635, 636, 637 | 26 | 307 |
| GUANACEVI | 638, 639, 640, 641, 642, 643, 644, 649, 651, 653, 654, 655, 656, 657, 658, 659, 661, 662, 663 | 19 | 76 |
| HIDALGO | 664, 666, 667, 668, 669, 670, 671 | 7 | 33 |
| INDE | 672, 673, 674, 675, 676, 678, 679, 680, 681, 682, 683, 684, 685, 686  687, 688 | 16 | 44 |
| LERDO | 689, 690, 691, 692, 693, 694, 695, 696, 697, 699, 700, 701, 702, 703  704, 705, 706, 707, 708, 709, 710, 711, 712, 713, 714, 715, 716, 717, 718, 719, 720, 721, 722, 723, 724, 725, 726, 727, 728, 729, 730, 731  732, 733, 734, 735, 736, 737, 738, 739, 740, 741, 742, 743, 744, 745  746, 747, 748, 749, 750, 751, 752, 753, 754, 755, 756, 757, 758, 759  760, 761, 762, 763, 764, 765, 767, 768 | 82 | 1160 |
| MAPIMI | 796, 797, 798, 799, 800, 801, 802, 803, 804, 805, 806, 807, 808, 809  810, 811, 812, 813, 814, 815, 816, 817, 818, 819, 820, 821, 822, 823  824, 825, 826, 827 | 24 | 190 |
| MEZQUITAL | 796, 797, 798, 799, 800, 801, 802, 803, 804, 805, 806, 807, 808, 809, 810, 811, 812, 813, 814, 815, 816, 817, 818, 819, 820, 821, 822, 823, 824, 825, 826, 827 | 32 | 355 |
| NAZAS | 828, 829, 830, 831, 832, 833, 834, 835, 836, 837, 838, 839, 840, 841  842, 843, 844 | 17 | 100 |
| NOMBRE DE DIOS | 845, 846, 847, 848, 849, 850, 851, 852, 853, 854, 855, 856, 857, 860  861, 862, 863, 864, 865 | 19 | 156 |
| NUEVO IDEAL | 866, 867, 868, 869, 870, 871, 872, 873, 874, 875, 876, 877, 878, 879  880, 881, 882, 883, 884, 885, 886, 887, 888, 889, 890, 891, 892, 893  894 | 29 | 228 |
| OCAMPO | 895, 897, 898, 899, 901, 902, 904, 905, 906, 907, 908, 909, 910, 911  912, 913 | 16 | 69 |
| EL ORO | 914, 915, 916, 917, 919, 922, 923, 924, 927, 928, 930, 932, 933, 934  935, 936, 937, 939, 940, 942, 943, 945, 946 | 23 | 102 |
| OTÁEZ | 947, 948, 949, 950, 951, 952, 953, 954, 955, 956, 957, 958, 959, 960 | 14 | 39 |
| PANUCO DE CORONADO | 961, 962, 963, 964, 965, 966, 967, 968, 969, 970, 971, 972, 973, 974, 975, 976 | 16 | 112 |
| PEÑON BLANCO | 977, 978, 979, 980, 981, 982, 983, 985, 986, 987, 988, 989, 990, 991 | 14 | 86 |
| POANAS | 992, 993, 994, 995, 996, 997, 998, 999, 1000, 1001, 1002, 1003, 1004, 1005, 1006, 1007, 1008, 1009, 1010, 1011, 1012, 1013, 1014 | 23 | 210 |
| PUEBLO NUEVO | 1015, 1016, 1017, 1018, 1019, 1020, 1021, 1022, 1023, 1024, 1025, 1026, 1027, 1028, 1029, 1030, 1031, 1032, 1033, 1034, 1035, 1036, 1037, 1038, 1039, 1040, 1041, 1042, 1043, 1044, 1045, 1046, 1047, 1048, 1049, 1050, 1051, 1052, 1053, 1054, 1055, 1058, 1060, 1061, 1062 | 45 | 367 |
| RODEO | 1063,1064, 1065, 1066, 1067, 1068, 1069, 1070, 1071, 1074, 1075  1077, 1078, 1079, 1080, 1081, 1082, 1083, 1084 | 19 | 103 |
| SAN BERNARDO | 1086, 1087, 1088, 1089, 1090, 1092, 1093, 1094, 1095, 1096, 1097 | 11 | 26 |
| SAN DIMAS | 1098, 1099, 1100, 1102, 1103, 1104, 1106, 1107, 1108, 1109, 1110  1112, 1114, 1115, 1116, 1117, 1118, 1120, 1121, 1122, 1125, 1126  1127, 1128, 1130, 1131, 1132, 1133, 1134, 1135, 1136, 1137, 1138  1139 | 34 | 138 |
| SAN JUAN DE GUADALUPE | 1140, 1141, 1143, 1144, 1145, 1147, 1148, 1149, 1150, 1151, 1152  1154 | 12 | 44 |
| SAN JUAN DEL RIO | 1156, 1157, 1158, 1159, 1160, 1161, 1162, 1163, 1164, 1165, 1166, 1167, 1168, 1169, 1170, 1171, 1172, 1173, 1174, 1175, 1176, 1177, | 22 | 102 |
| SAN LUIS DEL CORDERO | 1179, 1180, 1181, 1182 | 4 | 19 |
| SAN PEDRO DEL GALLO | 1183, 1184, 1187, 1188, 1190 | 5 | 14 |
| SANTA CLARA | 1191, 1192, 1193, 1194, 1195, 1197, 1198, 1199 | 8 | 53 |
| SANTIAGO PAPASQUIARO | 1200, 1201, 1202, 1203, 1204, 1205, 1206, 1207, 1208, 1209, 1210  1211, 1212, 1213, 1214, 1215, 1217, 1218, 1219, 1220, 1221, 1222  1224, 1225, 1226, 1227, 1228, 1229, 1230, 1231, 1232, 1233, 1234  1235, 1236, 1237, 1238, 1240, 1241, 1242, 1243, 1244, 1245, 1246  1247, 1248, 1249, 1250, 1251, 1253, 1254, 1255, 1256, 1257, 1258, 1259, 1260, 1261, 1262 | 60 | 407 |
| SUCHIL | 1263, 1264, 1265, 1266, 1267, 1268, 1269,1271, 1272, 1273 | 10 | 57 |
| TAMAZULA | 1274, 1275, 1276, 1277, 1278, 1279, 1280, 1281, 1282, 1283, 1284, 1285, 1286, 1287, 1288, 1289, 1290, 1291, 1292, 1293, 1294, 1295, 1296, 1297, 1298, 1299, 1300, 1301, 1302, 1304, 1305 | 30 | 174 |
| TEPEHUANES | 1306, 1307, 1308, 1309, 1310, 1311, 1312, 1313, 1314, 1315, 1316, 1317, 1318, 1319, 1320, 1321, 1322, 1323, 1324, 1325, 1326, 1327, 1328, 1329, 1330, 1331 | 26 | 114 |
| TLAHUALILO | 1333, 1334, 1335, 1336, 1337, 1338, 1339, 1340, 1341, 1342, 1344  1346, 1347, 1349, 1350, 1352, 1353, 1354, 1355, 1356, 1357, 1358  1359 | 23 | 152 |
| TOPIA | 1360, 1361, 1362, 1363, 1364, 1365, 1367, 1368, 1369, 1370, 1371, 1372, 1373 | 13 | 58 |
| VICENTE GUERRERO | 1374, 1375, 1376, 1377, 1378, 1379, 1380, 1381, 1382, 1383, 1384, 1385, 1386, 1387, 1389, 1390 | 16 | 194 |

**Na jax ja’k tum giigi’ñ.** Jum aa’ na pui’ñi ja’k tum duñia’ bhaan gui’ na ya’ Bɨndix 1 dhi’ na tum bai’ñ.

**Na jax ja’k.** Gui’ nam tu gaaga’ nam ba’ ja palhbuidha’ gu ja’tkam bhaan pui’ tum duñia’ gu Aplicación Técnologica na ja makia’ gu Instituto Nacional Electoral, bhaan pui’ na jax chu daaxix mi’ Na pai’ tu ua’ñix IV mi’ kam Na pai’ Tɨtgix maakob mi’ kam na pai’ tu Daaxix.

**No’t ma tum so’m na ba’ cham pui’ ji chum duñia’.** No’ tu’ ma tu soo’m na ba’ pui’ ji chum duñia’, Bhaan na jax chu Daaxix na tum duñia’ mi’ artikulo ta’m 17, jakkulhi’ñ 2, taakga’n IX, bhaan pui’ tum duñia’ gui’ na kɨ’n jum palhbui’ñ gu u’uan nap duñiixka’ pu kai’ñkam gio ba’ na mi dhaaka’ na jax chɨɨ’, pirmaga’n gio gui’ na bhaan jix maatɨ’ nam kɨ’n tu bhotaar gu jɨ’ma’n gu ja’tkam nam palhbui’ñchu’nda’, bɨnkam kopiaga’n na jix bhai’x maaxka’ gui’ na kɨ’n gu bhotaar. Dhi’ nat ya’ bam aa, dai no’ mi’ jix bhaai’ Boodamtam gio Tamazula.

No’ gui’ nam jix chɨtbim no’ jix aa’ nam bhaan pui’ tu duñia’ gu u’uan nam bhaan jum daasa’ gui’ nam ja palhbuidha’ gio nam pai’dhuk bɨɨx pui’ ba tu duñia’ na tu’ jum a’, gu Instituto tañia’ gu Instituto Nacional Electoral, na ja gaaga’ na ja’kbui’ aiya’ na jɨꞋk jum a’ nam palhbuidha’ gu ja’tkam, na xi ñɨidhat na gu ja’tkam am mi’ daxixka’ nam pai’ daa gu ja’tkam nam tu bhotaar.

**JIXUM GOOK. - Nam jɨ’k ja makia’ gu tumiñ gio na jɨ’k jir am nam juugichdha’.** Gui’ nam pai’dhuk nai’ ji jimia’nam tu gaaꞋgaꞋ nam jaroiꞋ ja palhbuidhaꞋ gu jaꞋtkam, dɨlh am gaaga’ gu tumiñ dai nax maatɨ’ka’ na mɨt pai’dhɨr boosolh gio nam ja’kbuiꞋ pɨx juugichdha’ na jɨꞋk tu daxix ka’ bhaan gui’ na’ duñia’ gu Consejo General, bhaan na jax dhi’ñi tu daa:

| **MUNICIPIO** | **NA JƗ’K JUUGICHDHA’** |
| --- | --- |
| CANATLAN | $ 116,202.73 |
| CANELAS | $ 14,796.07 |
| CONETO DE COMONFORT | $ 15,567.27 |
| CUENCAME | $ 121,259.44 |
| DURANGO | $ 2,294,231.63 |
| SIMON BOLIVAR | $ 35,664.81 |
| GOMEZ PALACIO | $ 1,224,638.18 |
| GUADALUPE VICTORIA | $ 136,628.14 |
| GUANACEVI | $ 34,953.64 |
| HIDALGO | $ 15,142.42 |
| INDE | $ 20,785.61 |
| LERDO | $ 519,834.40 |
| MAPIMI | $ 86,966.17 |
| MEZQUITAL | $ 153,617.77 |
| NAZAS | $ 50,119.15 |
| NOMBRE DE DIOS | $ 65,829.59 |
| NUEVO IDEAL | $ 100,612.36 |
| OCAMPO | $ 32,349.09 |
| EL ORO | $ 45,672.02 |
| OTAEZ | $ 18,291.89 |
| PANUCO DE CORONADO | $ 50,169.95 |
| PEÑON BLANCO | $ 39,964.17 |
| POANAS | $ 94,133.31 |
| PUEBLO NUEVO | $ 160,466.26 |
| RODEO | $ 47,620.81 |
| SAN BERNARDO | $ 12,556.34 |
| SAN DIMAS | $ 65,617.16 |
| SAN JUAN DE GUADALUPE | $ 20,693.25 |
| SAN JUAN DEL RIO | $ 46,083.02 |
| SAN LUIS DEL CORDERO | $ 9,023.57 |
| SAN PEDRO DEL GALLO | $ 6,793.07 |
| SANTA CLARA | $ 24,544.67 |
| SANTIAGO PAPASQUIARO | $ 177,492.83 |
| SUCHIL | $ 25,338.96 |
| TAMAZULA | $ 79,378.80 |
| TEPEHUANES | $ 48,475.14 |
| TLAHUALILO | $ 70,696.96 |
| TOPIA | $ 27,680.29 |
| VICENTE GUERRERO | $ 84,768.00 |

Gu jaꞋtkam gui’ nam jix chɨtbikka’ no mɨt jix io’m mui’ juugich gu tumiñ na jɨꞋk tu daaxix ja kasti’ka’ nam cham ka ja daasa’ nam dɨlh tɨtbia’; no’ mɨt tɨi dai, ja’k bhɨiya’ am.

**JIXUM BAIK. - Na tɨm tɨgia’ na mɨt jɨ’k palhbui**. Nam jix bhai’ ja tɨigia’ gui’ na mɨt jɨ’k palhbui gu ja’tkam na mi’ dhaa bhaan gui’ na kɨ’n mu Siispix Jixum ma’n bɨɨx am ja tɨgia’ (100% nat jɨ’k ja aich), gu ja’tkam nam mi tu juan Instituto, nam bhaan machia’ no’t ja’kbui’ ja aich na jɨ’k jum a’ gu ja’tkam nam palhbuidha’.

**JIXUM MAAKOB. - Na tu a’mka’ ñiok na jum daasa’ na dɨlh tɨtbia’ tɨtbia’.** Na cham busnia’ gu **21 bhaan gu marzo 2025 bhaan gu oidha’,** gu Consejo General jup duñia’ gui’ na bhaan pui’ tɨi’ya’nam jaroi’ jix bhaai’ nam jum daasa’ na dɨlh tɨtbia’, nam mi’ jum gɇ’gɇrkamta’ na pai’ gu 39 ayuntamientos Korian kam.

**MAMBƗX. – Na tum daasa’ nam jaroi’ tɨtbia’.** Nam ja daasa’ gui’ nam dɨlh tɨtbia’ na mi’ jir gɇ’kam ka’ Presidencia Municipal, Sindicaturas gio Regidurías muja’p pui’ tum duñia’ na pai’ gu Consejos Municipales Electorales na pai’ jir am ka’, jano’ dɨr **22 mu juugɨt 29 de marzo de 2025**.

**Gu jaꞋtkam gui’ nam dɨlh jix chɨtbikka’ nam mi’ jum gɇ’gɇrkamta’ na pai’ gu 39 ayuntamientos Korian kam jum aa’:**

1. Nam mu aichdha’ ua’ñxim gui’ nam bhaan tu tanda’ piam bhai’dhɨr nam pai’ daa gui’ nam jix chɨtbik (U’uan 3), na mi tu daaka’:
2. Na jax jum da’nsa bɨɨpɨ’kam, gatukkam, na jax chɨɨ’ gio pirrmaga’n, piam no’ pui’ñi, maaxdharga’n gui’ na jaroi’ tu’ tu taan;
3. Na pai’ gio nat pai’dhuk gɨi gui’ na jaroi’ tu’ tu taan;
4. Na pai’ kio gio na jɨ’k tanolh mi’ ba kio;
5. Na tu’ ka’m tu juan;
6. Clave ga’n gui’ na kɨ’n tu bhotaar;
7. Na tu’ ka’m xim gɇ’kamtam gu na jaroi’ tu’ tu taan;
8. Na jaxchu’m municipio bhaan jix chɨtbim;
9. Nam mi dhaasa’ na jaroi’ ja a’mkam mi’p tui’ka’ gio na pai’ kio nam pai’ mu tu mattudidha’:
10. Nam mi dhaasa’ na jaroi’ jix bhai’ dhuñia’ gu tumiñ gio na tu mattudidha’ na mɨt tu’ jax ba duu nam aagidha’, gio
11. U’uan nam mi dhaaka’ bɨx gui’ nam jɨ’k mi’p tui’dhi’, mi a’nda’ am nam tu’ jax bua, no’ jir chio’ñ piam ubii, na jax chɨɨ’ gio na jax ja’k tu’i’.
12. Na mu tu aaga’ no’ mi’p tu’i’ na pai’ gu ja’tkam gui’ nam cham bhai’ tu’i’, no’ pui’ñi ja’k.
13. Gu u’uan na bhaan jum daasa’ dhi’ñi bɨnkam:
14. Formato en el que manifieste su voluntad de ser Candidato(a) Independiente; U’uan na pai’ mu tu a’nda’ na dɨlh jix aa’ Tɨtbia’ Dɨlh;
15. Na pui’ tɨi’ya’ na jax jum kai’ch gu **U’uan 11** na mɨt ja maa bɨɨx gui’ nam jɨ’k mi’p tui’dhi’;
16. Ampɨx kopiaga’n gu ja Acta’ de Nacimiento gu bɨɨx gu ja’tkam nam maap mi’p tui’dhi’ nam mu tu juana’ municipios;
17. Ampɨx kopiaga’n na jix bhai’x maaxka’ bɨxxikdɨr gui’ nam bhaan tu bhotaar gu ja’tkam nam jɨ’k mi’p tui’dhi’, gui’ na jaroi’ ja a’mkam gio gui’ na jix bhai’ dhuuka’ gu tumiñ;
18. Gu plataforma electoral na mi tu daaka’ na tu’ jax jix dhuñim gui’ na jaroi’ dɨlh jix chɨtbim na bhan pui’ tu a’ñdhidha’ na jɨ’x nai’ tu baidha’ gu ja’tkam;
19. Gui’ na tu’ bhaan jix maatɨ’ka’ na mɨt jup duu nam pai’ bia’ka’ gu tumiñ gui’ ga’n na dɨlh mu tɨtbia’, pui’ na jax mi tu da bhaan na jax chu Daaxix na tum buada’ ya’ korian gio na jax ja’k tu Daaxix nam tum buada’;
20. U’uan na bhaan jix maatɨ’ka’ na mɨt jum Dai bhai’ SNR bɨɨx gui’ nam jɨ’k mi’p tui’dhi’;
21. Gui’ na bhaan mi tu daa nat jɨ’k ba juugich gio nat jɨ’k jumpai gu tumiñ na pai’dhuk nai’ tu gaaga’ nam jaroi’ palhuidha’ gu ja’tkam (nam makiaꞋ gu SNR);
22. Gui’ na bhaan jix maatɨ’ u’uanta’m gio internetta’m, gui’ nam kɨ’n jix chɨtbik dhi’ jum aa’ na pui’ñi ja’k tu’mka’ na jax ja’k tu chian na mi’ pui’ jum kai’ch bhaan na pai’ tu Daaxix na jax ja’k tum Bhotaarda’ bhai’ kam Instituto Nacional Electoral, nam jir dhi’ñi:

a) Jix io’m tɇ’kɨb (300 puntos por pulgada)

b) Na jax ja’k jum ulhña’: PNG.

c) Na jɨ’xka’ gu imagen: io’m tɇ’kɨb gu 1000 pixeles.

d) Na jɨ’x jix bɨtka’: Na cham io’m gɇ’ bɨtka’ na gu 5 megabytes.

1. Gu **U’uan 5** na bhai’m a’ga na pai’ tu Daaxix, na mi’ pui’ tɨi’ya’ nar am na bɨɨx gui’ nam makda’ gu tumiñ gio na tu’ kɨ’n jax buada’ na mi’dhɨr buandaꞋ bhaan nam pai’ ulhiñ jix bhaaiꞋ na nɨnɨiꞋñdha’, sia nar pai’dhuk, gu Instituto Nacional Electoral;
2. Gu **U’uan 9** jir dhi’ gui’ no’m ja kokda gu u’ub no’m xim gɇ’gɇrtam pirmaaru’ am bɨɨx gui’ nam jɨ’k mi’p tui’ñgɨda’;
3. UꞋuan na bhaan mi daaka’ na jɨ’k oidha’ ya’ ba kio na jup duñia’ jaxchu’m Gɇ’kam gui’ na jaroi’ pɨk pui’ jix a’nda’ gio gu suplente ga’n.
4. UꞋuan na bhaan mi’ pui’ jum kai’chdha’ na jix a’ na gui’ na tu’ bhaan jix maatɨ’ nar jaroi’dha’ na dai’ pui’ kai’ñkam ka’ gui’ na jax kai’ñkam mi’ tu da dhi’ na bhaan tum bai’ñ.
5. Gu u’uan na mi tu daaka’ na jax ja’k duñia’ na ba’ gio tu’ kɨ’n jax up jum duñia’ gui’ nat bhaan nai’ tu mattuda na tu bai’ñ gu ja’tkam, puiꞋ na jax mi tu daa bhaan gu artíkulo 166 gui’ka’m na pai’ tu Daaxix na tu buada’ gu Instituciones gio Na jax ja’k mui’ bhɨichdha’ na tum Bhotaarda’ ya’ Korian.

**Maaxdharga’n**. Dai gu ma’nkam na xim daasam na dɨlh tɨtbia’ na ba’ mi’ jir gɇ’kam ka’ Presidencia Municipal, na jir dhi’ pɨk ka’, jir am na pui’ tɨi’ya’ na mi’ jimda’ gu pootoga’n na pai’ gu u’uan nam bhaan tu bhotaaru’, dai jum aa’ na bɨnkam mi jimda’ gu jai’ gu u’uan gio na ja’pni ja’k tu’mka’

|  |  |
| --- | --- |
| **Na jax ja’k** | Digital |
| **Na jɨ’x jix maaxka’** | (300 dpi) |
| **Na jax j**ɨ’x ka’ | 1:1 (cuadrada) |
| **Na jax ja’k tu’mka’** | Fotografía ma’n na mix maaxka’ gu buibsa’n gu’ na jaroi’ jix chɨtbimka’ |
| Xibkam |
| A color |
| Jix chua gatukdɨr |
| Cham mix maaxka’ gu’ tu’ na puchu’mka na jax gui’ na bhaan jix maatɨ’ piam jaxchu’m partido piam no’ tum bai’ñ. |

**Nam jax chɨɨtɨ’.** Gu ma’nkam na xim daasamka’ na dɨlh mu tɨtbia’ nar gɇ’mkam mija’p Presidencias Municipales Propietaras gio gu Suplente ga’n, jix bhaai’ nam pui’ tɨi’ya’ nam jix aa’ na mi daasa’ u’uanta’m gui’ na bhaan tum bhotaar nam jax ja’k tɨɨtɨ’nda’ bɨɨx gu ja’tkam, dhi’ jum a’ na agi’ñdha’ gu Instituto bhaan gu **U’uan 3**, jix bhai’ mi xi tu a’nda’ na jax ja’k tɨɨtɨ’, nam jax ja’k jim maat na jix a’nda’.

Cham jɨ’x kat, nam jax ja’k tɨɨtɨ’ piam nam jax ja’k jim maat, jix bhaaiꞋ na makam duñia’, gui’ na jax pɨk tɨɨ’ piam na jax jum da’nsa gui’ na jaroi’ jix chɨtbimka’, pui’ na ba’ jum a’ na mi’ ja’k daaka’ gatukdɨr na pai’m daaka’ na jax pɨk tɨɨ’ guiꞋ nam pui’ ja’k jix a’.

Na pai’dhuk pui’ tɨ’ya’ nax a’ nam mi’ daasa’ nam jax ja’k tɨɨtɨ’ bhaan gu u’uan na bhaan tum bhotaar, jix bhaai’ka’ nam pui’ duñia’ no’ jir am gio na cham bhaan tu bai’ñdha’ nam palhbuidha’, nam cham makam pɨx jum kai’chdha’, gio na cham buam ja buada’ gui’ na jax ja’k tu daaxix na tum buada’ na tum bhotaarda’.

**Nam jum daasa’ bhaan gu Red Nacional de Candidatas.** Gu u’ub nam jum daasa’ nam jix aa’ nar jir gɇ’kamka’, jix bhaai’ka’ nam tu makia’ gu u’uan na pui’m kai’chdha’ nam jix a’ nam mi’p tui’ka’ bhaan gu Red Nacional de Candidatas nam jix aa’ nar jir gɇ’kamka’ ya’ korian, na ba’ bhaan tum nuuka’nda’ nam cham ka Kokdada’ gu U’ub nam xim gɇ’gɇ’rkamtam dai nam jir u’ub bhaan na Tum Bhotaaru’ ya’ Korian 2024-2025.

**Nam pai’ dhaa gui’ nam jix Chɨtbik u’ub gio chichio’ñ, Xi ja machia’ ap**. Gu ja’tkam nam jaroi’ pɨk jix chɨtbimka’ gio gu suplentes, jum aa’ nam bhai’ tu daasa’ nam tu’ ja tɨkka’n bhai’ “Nam pai’ daa gui’ nam jix chɨtbik, Xi ja machia’ ap”, bhaan pui’ n ajax chu daaxix, nam bhaan pui’ tu duñia’ nam tu mattuda’ gio na cham xijai ¡ka’ nam tu bhotaaru’ jix bhai jix maatɨt gio jix bhai’ xim gaaga ji.

**Na tɨm tɨgia’ gui’ nam bhaan tu tan nam ja daasa’.** Gu Consejos Municipales Electorales na pai’ ja’p pui’ tum duñia’, jix bhai’ ja tɨgia’ nam bɨɨx tu bia’ka’ gui’ na tu’ jum aa’ bhaan dhi’ na jax chu daaxix gio dhi’ñi ka’m na tum bai’ñ, na baik tanolh ba jurnia’.

No na mɨt ba tɨɨ pui’ ɨlhi’ñ am nat cham tu maa gu tu’ na jum a’ndat, agi’ñdha’ am gui’ na jaroi’ tɨi tu tan nam daasa’ piam gui’ na jaroi’ a’mkam ñiok, na ba’ na cham jurnia’ 48 horas gio mui’p tu makia’ nat tu’ cham mu aich.

No’ mɨt cham tu ma gui’ na mɨt tu’ giop taa na mɨt pai’dhuk tu a’ñ piam no’t pui’ ba bus nat pai’dhuk tɨi tu ma, cham tu’ ka recibiiru’ am.

Cham bhaai’ nam ja daasa’ gui’ nam jix chɨtbik dɨ’dɨlhdhɨm no’ mɨt cham mu aich gu tu’ nam aa’ na ya’ni jum a’ga’ na pai’ tu Daaxix na tum buada’ Korian, dai bhai’ mia’n, na jax mi tu Daaxix na tum duñia’ gio dhi’ñi ka’m na tum bai’ñ.

**MAMBƗX MA’N. – Sesión Especial nam jum Daasa’ gui’ nam jix Chɨtbik.** Gu Consejo Municipal Electoral nar pai’ka’, tu a’ga’ na cham jano’ 04 bhaan gu abril 2025 bhaan gu oidha’, na ba’, bhaan ma’n Ñi’ok jup xi dhuuji tu daasa’ am na jax ja’k jir amka’ nam ja duñia’ bɨɨx gui’ nam tu maa nam xim daasam nam dɨlh tɨtbia’.

**MAMBƗX GOOK. –** Gui’ nam dɨlh jix chɨtbikka’ nam jum daasa’, cham ka bhaai’ka’ nam jai’ mi’ ba ja darsa’ nip pai’dhuuk no’t mui’ bam Bhɨich na tum Bhotaaru’.

**MAMBƗX BAIK. –** **Na tu’ ja a’mkam ñiok gio nam tu ja makia’.** Gui’ na tu’ ja a’mkam ñiok nam ja makia’ gui’ nam jir dɨlh mu tɨtbia’ nam ba daaxixka’, pui’ ja’k tu tui’ka’ na jax tu daaxix na tum Duñia’.

**MAMBƗX MAAKOB**. **Na jax jum buada’ gui’ nam bhaan jix maat**ɨ’ **nam jir jaroi’dha’**. Gu Instituto, na bhai’ kɨɨk calle Litio s/n,. bhai’ Colonia Cd. Industrial, bhai’ Korian, Korian., na bia’ gu código postal 34208, jir dhi’ gui’ na jaroi’ ja nuuka’nda’ gu matda’ nam bhaan jix maatɨ’ nam jir jaroi’dha’ gui’ nam jum daasa’ nam dɨlh tɨtbia’ nbuiñor gu Instituto, nam dhi’ pui’ñi ja’k ka nuukda’ na jax chu daa bhaan gu Ley de Protección de Datos Personales nam mi’ tu’i’ na pai’ gu Ja’tkam nam gobierno bui tu juan ya’ Korian, gio gu jai’ na jax chu daaxix no jix bhaai’ nam bhaan pui’ tu duñia’. Mu tu mattu’n am nam nam dhi matda’ mu ja makia’ gu Instituto Nacional Electoral gio na pai’ ja’p puchu’mka’m tum juan ya’ mia’n gio na jɨ’x jir meejik. Chamtu’ ja’p ja’k up tum makia’, dai no’ mi’ pai’ jum aagi’ñ nam kɨ’n bhaan jix bhai’ chu duñia’ gu jaxchu’m gɇ’kam, na jix bhai’ xi chu aagaji na jax ja duñia’. Ap jix bhaai’ nap mu tɨgia’ na jax ja’k tu nuuka’nda’ bhai’ na pai’ tu bia’ gu Instituto Electoral y de Participación Ciudadana del Estado de Durango, dhi’ñi ka’m:

<https://www.iepcdurango.mx/IEPC_DURANGO/informes/documentos/avisos_2023/S_TECNICA/AVISO_DE_PRIVACIDAD_DE_%20REGISTRO_DE_CANDIDATURAS_INDEPENDIENTES.pdf>

**MAMBƗX JIX CHAMAM. – Na tu’ bhan tum ua’na’.** Bɨx gui’ na tu’ jum a’ na bhaan tum ua’na’, gio baꞋ gu Dai ma’n na jax ja’k tu Daaxixka’ na tu buada’ gu Asociación Civil na ya’ jum aꞋga bhaan dhi’ na bhaan tum bai’ñ, jix bhaai’ nap bhai’ ja tɨgia’ bhai’ internetta’m paaginagaram gu Instituto www. Iepcdurango.mx bhaiꞋ na pai’ pui’ jum kai’chdha’ gui’ nam dɨlh mu tɨtbia’.

**MAMBƗX JIXUM MA’N. -** **Na tu’ cham ya’ a’ga**. Gui’ na tu’ cham yam a’ga no’ jum a’ bhaan dhi’ na tum bai’ñ, pui’ tu duñia’ gu Consejo General bhai’kam Instituto.

No’t tu’ champɨk jix bhai’m kaima piam no’ jix bhai’m xim maachim dhi’ na bhaan tum bai’ñ, mui’m xi chu ñiokdha’. (618) 825-25-33.