

**TUM BAI’Ñ**

**NAM JUM DASAAꞋ NAM DƗLH TƗTBIA’ NAM PAI’DHUUK JAI’ MI’ BA BAPKIA’ NA PAI’ GU PRESIDENCIA MUNICIPAL, SINDICATURA GIO BA’ REGIDURÍAS GU MA’N O’M MA’N JIXUM MAAKOB MUNICIPIOS YA’ KAM KORIAN, NA MUIꞋ JI BHƗYAꞋ NA TUM BHOTAARU’ DAI KORIAN 2024-2025, BHAAN NA JAX YA’NI TU DAAXIX**

**NA JAX JA’K TUM DUÑIA’**

* Jano’ tumiñkuta’m **1 bhaan gu junio 2025 bhaan gu oidha’,** pui’ tum buada’ na tum bhotaaru’ nam ba’ jai’ mi’ ba bapkia’ gu 39 Ayuntamientos Korian kam, na mu tum juana’ 2025-2028.
* **Na tu’ jum aa’ nam ba’ jum daasa’.** Gu ja’tkam nam xim daasam ka’ nam dɨlh tɨtbia’ na mi’ jir gɇ’kam **PRESIDENCIA MUNICIPAL**, jum aa’ na tu jumpada’ na tu’ tum aa’ na ba’ jum daasa’ na mi’m a’ga bhaan gu artíkulo 148 mi’ ka’m na pai’ tu Daaxix na jax chu buada’ ya’ Mia’n.
* **U’uan nam aa’.** Jum aa’ nam ua’ñxim mu aichdha’ gu u’uan na pai’ daaka’ na xim daasam buiñor jimda’ gu Secretaria Ejecutiva bhai’ kam Instituto Electoral y de Participación Ciudadana del Estado de Durango.
* **Na pai’dhuk gio na pai’ jum aichdha’ gu u’uan na pai’ daaka’ na xim daasam.** Na pai’dhuk mum aichdha’ jir jano’ ka’ **04 bhaan gu octubre mummu juugɨt 08 bhaan gu diciembre 2024 bhaan gu oidha’**, dhi’ñi correo electrónico ta’m dɨr [independientes@iepcdurango.mx](mailto:independientes@iepcdurango.mx). Gu u’uan mu tum jotsa’ PDF ta’m gio ba’ a color.
* **Nam ba aaga’ no’ jix bhaai’ nam daasa’**. Na chakui aiya’ gu tanolh **29 bhaan gu diciembre 2024 bhaan gu oidha’**.
* **Nam palhbuidha’ gu ja’tkam.** Jano’ dɨr **28 bhaan gu diciembre 2024 bhaan gu oidha’ mummu juugɨt 28 bhaan gu enero 2025 bhaan gu oidha’**.
* **Na jax ja’k.** Gui’ nam tu gaaga’ nam palhbuidha’ gu ja’tkam bhaan pui’ tum duñia’ gu Aplicación Técnologica na ja makia’ gu Instituto Nacional Electoral.
* **Gui’ na a’mkam ñiok na ba’ jix bhaai’ka’ nam daasa’ na dɨlh tɨtbia’.** Na chakui aiya’ gu tanolh **21 bhaan gu marzo 2025 bhaan gu oidha’**, gu Consejo General jup duñia’ gui’ na bhaan pui’ tɨi’ya’nam jaroi’ jix bhaai’ nam jum daasa’ na dɨlh tɨtbia’.
* **Na tum daasa’ nam jaroi’ tɨtbia’.** Nam ja daasa’ gui’ nam dɨlh tɨtbia’ mi’ pui’ tum duñia’ na pai’ gu Consejos Municipales Electorales na pai’ pɨk jir ma’o’n ka’, **jano’ d**ɨr **22 mu juug**ɨt **29 bhaan gu marzo 2025 bhaan gu oidha’**.
* **Nam jum Daasa’ gui’ nam jix Chɨtbik.** Gu Consejo Municipal Electoral nar pai’ ka’, tu a’ga’ jano’ **04 bhaan gu abril 2025 bhaan gu oidha’,** nam ma’n Ñi’ok jup xi dhuuji tu daasa’ am na jax ja’k jir amka’ nam ja duñia’ bɨɨx gui’ nam tu maa nam xim daasam nam dɨlh tɨtbia’.
* **Na tu’ bhaan tum ua’na’.** Bɨx gui’ na bhaan tum ua’na’, sia gu Modelo Único de Estatutos de la Asociación Civil na ya’ jum a’ga dhi’ñi ka’m na bhaan tum bai’ñ, jix bhaai’ nam bhai’dhɨr ja bosga’ paaginagaram gu Instituto Electoral y de Participación Ciudadana del Estado de Durango [www.iepcdurango.mx](http://www.iepcdurango.mx) bhaiꞋ na pai’ pui’ jum kai’chdha’ gui’ nam dɨlh mu tɨtbia’.
* **No’ tu’ cham ya’ a’ga**. Gui’ na tu’ cham yam a’ga no’ jum a’ bhaan dhi’ na tum bai’ñ, pui’ tu duñia’ gu Consejo General bhai’kam Instituto Electoral y de Participación Ciudadana del Estado de Durango.
* No’p jai’p kax maachim gu matda’, mui’p xi chu ñiokdha’ dhi’ñi ka’m: (618) 825-25-33 piam correota’m: independientes@iepcdurango.mx